**DĖL TRUMPALAIKIO TURTO PERĖMIMO SAVIVALDYBĖS NUOSAVYBĖN IR JO PERDAVIMO VALDYTI, NAUDOTI IR DISPONUOTI JUO PATIKĖJIMO TEISE**

2023 m. liepos 27 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 6 straipsnio 5 ir 6 punktais, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu ir 20 straipsnio 1 dalies 4 punktu, atsižvelgdama į Nacionalinės švietimo agentūros 2023 m. birželio 12 d. raštą Nr. SD-1830 (1.6E) „Dėl trumpalaikio turto perėmimo savivaldybės nuosavybėn ir jo perdavimo valdyti, naudoti ir disponuoti juo patikėjimo teise “, Rokiškio rajono savivaldybės taryba nusprendžia:

1. Sutikti perimti Rokiškio rajono savivaldybės nuosavybėn Nacionalinės švietimo agentūros patikėjimo teise valdomą valstybės trumpalaikį turtą pagal sąrašą (1 priedas).

2. Perduoti sprendimo 1 punkte nurodytą turtą, jį perėmus Rokiškio rajono savivaldybės nuosavybėn, švietimo įstaigoms valdyti, naudoti ir disponuoti juo patikėjimo teise (2 priedas).

3. Rokiškio rajono savivaldybės nuosavybėn perduotą turtą naudoti diegiant atnaujintą informatikos ugdymo turinį pradiniame ugdyme.

4. Įgalioti Rokiškio rajono savivaldybės administracijos direktorių, jo nesant – Bendrojo skyriaus vedėją, pasirašyti sprendimo 1 ir 2 punktuose nurodyto turto, perduodamo valdyti, naudoti ir disponuoti juo patikėjimo teise, perdavimo-priėmimo aktus.

Šis sprendimas per vieną mėnesį gali būti skundžiamas Regionų apygardos administracinio teismo Panevėžio rūmams (Respublikos g. 62, Panevėžys) Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

**SPRENDIMO PROJEKTO**

**„DĖL TRUMPALAIKIO TURTO PERĖMIMO SAVIVALDYBĖS NUOSAVYBĖN IR JO PERDAVIMO VALDYTI, NAUDOTI IR DISPONUOTI JUO PATIKĖJIMO TEISE“**

**AIŠKINAMASIS RAŠTAS**

2023-07-27

Projekto rengėjas – Turto valdymo ir ūkio skyriaus vyriausioji specialistė Akvilė Kisielienė.

Pranešėjas komitetų ir Tarybos posėdžiuose – Turto valdymo ir ūkio skyriaus vedėja Ernesta Jančienė.

|  |  |  |
| --- | --- | --- |
| 1. | Sprendimo projekto tikslas ir uždaviniai | Perimti Rokiškio rajono savivaldybės nuosavybėn trumpalaikį turtą savarankiškosioms funkcijoms, jį perėmus – perduoti valdyti, naudoti ir disponuoti juo patikėjimo teise Rokiškio rajono švietimo įstaigoms: Rokiškio r. Obelių gimnazijai, Rokiškio Juozo Tūbelio gimnazijai, Rokiškio mokyklai-darželiui „Ąžuoliukas“. |
| 2. | Šiuo metu galiojančios ir teikiamu klausimu siūlomos naujos teisinio reguliavimo  nuostatos | Lietuvos Respublikos vietos savivaldos įstatymo 6 straipsnio 5 punktas, nustato, kad viena iš savarankiškos savivaldybių funkcijos yra „savivaldybės teritorijoje gyvenančių vaikų iki 16 metų mokymosi pagal privalomojo švietimo programas užtikrinimas” Šio straipsnio 6 punktas nustato „švietimo pagalbos teikimo mokiniui, mokytojui, šeimai, mokyklai, vaiko minimaliosios priežiūros priemonių vykdymo organizavimas ir koordinavimas”.  Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktas, nustato, kad Savivaldybė turtą įgyja, „savivaldybės tarybos sutikimu perimdama valstybės turtą savivaldybių savarankiškosioms funkcijoms įgyvendinti, kai šis turtas perduodamas savivaldybių nuosavybėn pagal Vyriausybės nutarimus šio įstatymo 20 straipsnio 1 dalies 4, 5 ir 6 punktuose nustatytais atvejais“.  Šio įstatymo 20 straipsnio 1 dalies 4 punktu numato, kad Valstybei nuosavybės teise priklausantis turtas kitų subjektų nuosavybėn perduodamas „nematerialųjį ir materialųjį turtą (išskyrus nekilnojamuosius daiktus) Vyriausybės nutarimu perduodant savivaldybių nuosavybėn savivaldybių savarankiškosioms funkcijoms įgyvendinti“. |
| 3. | Laukiami rezultatai | Perduotas Rokiškio r. Obelių gimnazijai, Rokiškio Juozo Tūbelio progimnazijai, Rokiškio mokyklai-darželiui „Ąžuoliukas“ turtas bus naudojamas ugdant pradinių klasių mokinių skaitmeninius gebėjimus, diegiant informatikos ugdymo turinį pradiniame ugdyme pagal atnaujintas bendrąsias programas. |
| 4. | Lėšų poreikis ir šaltiniai | Sprendimo įgyvendinimui biudžeto lėšos nereikalingos. |
| 5. | Antikorupcinis sprendimo projekto vertinimas | Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu. |
| 6. | Kiti sprendimui priimti reikalingi pagrindimai, skaičiavimai ar paaiškinimai | Atsižvelgdami į Nacionalinės švietimo agentūros 2023 m. birželio 12 d. raštą Nr. SD-1830(1.6 E) „Dėl trumpalaikio turto perėmimo savivaldybės nuosavybėn ir jo perdavimo valdyti, naudoti ir disponuoti juo patikėjimo teise“ siūlome sutikti perimti valstybės turtą savivaldybės nuosavybėn, kuriuo būtų siekiama padėti švietimo įstaigoms ugdyti pradinių klasių mokinių skaitmeninius gebėjimus bei diegti informatikos ugdymo turinį pradiniame ugdyme pagal atnaujintas bendrąsias programas.  Taip pat siūlome, perėmus valstybės turtą Rokiškio rajono savivaldybės nuosavybėn, perduoti jį Rokiškio rajono švietimo įstaigoms: Rokiškio r. Obelių gimnazijai, Rokiškio Juozo Tūbelio gimnazijai, Rokiškio mokyklai-darželiui „Ąžuoliukas, valdyti, naudoti ir disponuoti juo patikėjimo teise. |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) | Nėra |